**З А П О В Е Д**

**№РД-04-103/01.10.2024 г.**

**Гр. София**

На основание чл. 3, ал. 4 от Устройствения правилник на областните дирекции „Земеделие“, в сила от 26.01.2010г,. издаден от МЗХ, обн. В ДВ, бр. 7/26.01.2010г., посл. изм. ДВ, бр. 3/09.01.2024г., чл. 37и. ал. 13 от Закона за собствеността и ползването на земеделски земи /ЗСПЗЗ/, чл. 47ж, ал. 1 от Правилника за прилагане на Закона за собствеността иползването на земеделските земи /ППЗСПЗЗ/, Заповед № РД46-40/27.02.2024г. на министъра на земеделието и храните, изменена и допълнена със Заповед № РД46-182/05.06.2024 г. и Заповед РД46-43/28.02.2024 г. на министъра на земеделието и храните.

**Н А Р Е Ж Д А М:**

1. **Откривам процедура** за провеждане на търг с тайно наддаване за отдаване под наем на свободните **пасища, мери и ливади** от Държавния поземлен фонд /ДПФ/ в Софийска област **за календарната 2025 г., считано от 01.01.2025 г.**
2. **Обект на търга** са свободните пасища, мери и ливади от **ДПФ,** подробно описани по общини, землища, имоти, НТП, форма на отдаване /наем/, срок за предоставяне и начална тръжна цена в списък, който е неразделна част от настоящата заповед.
3. **Условия за участие.** В търга се допускат до участие само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или съседна община, независимо от областта, в която се намират. Право на участие в търга имат физически лица, кооперации, регистрирани по Закона за кооперациите, еднолични търговци и юридически лица, регистрирани по Закона за търговския регистър и регистъра на юридическите лица с нестопанска цел, които отговарят на изискванията регламентирани в разпоредбата на чл.104ж, ал.1 от ППЗСПЗЗ, както следва:

- са регистрирани като земеделски стопани;

- не са лишени от правото да упражняват търговска дейност;

- не са обявени и не се намират в производство за обявяване в несъстоятелност;

- не се намират в ликвидация;

- нямат неизплатени суми по чл. 34, ал. 6 и 8 от ЗСПЗЗ и неизплатени суми за земите по чл. 37в, ал. 3, т. 2 и чл. 37ж, ал. 5 от ЗСПЗЗ;

- нямат прекратени договори за ползване на земи от държавния поземлен фонд поради неиздължаване на паричните задължения по тях и нямат просрочени задължения към Държавен фонд "Земеделие";

- нямат качеството на "свързани лица" по смисъла на Търговския закон с лице, което не отговаря на изискването по т. 5 и 6;

- нямат данъчни задължения;

- са собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира.

**Кандидатите за участие в търга представят:**

* Заявление-оферта за участие по образец, за всеки имот по отделно;
* Банково бордеро за внесен депозит (за всеки имот по отделно);
* Нотариално заверено пълномощно за участие в търг за отдаване под наем на пасища, мери и ливади от държавния поземлен фонд по реда на чл.37, ал.13 от ЗСПЗЗ, когато лицето участва в търга чрез пълномощник;
* Декларации по образец – за удостоверяване на обстоятелствата по чл. 104ж, ал. 1, т. 2, 7 и 8 от ППЗСПЗЗ, декларация за съгласие с клаузите на образеца на съответния договор и декларация за оглед на имота/имоотите;

Пълномощно в оригинал и документ за самоличност на заявителя или на упълномощено от него лице се представят на комисията в деня на провеждане на търга;

1. **Началната тръжна цена и размерът на депозита за участие в търга** са определени със Заповед № РД 46-40 от 27.02.2024 г., изменена със Заповед № РД-46-182/05.06.2024 г. на министъра на земеделието и храните. Размерът на **депозита** за участие е **20 %** от началната тръжна цена, умножена по площта на имота.
2. **Срокът за плащане на депозита** е до **04.11.2024 г. вкл.**
3. **Условия за плащане на цената по договор и на депозита.** Плащанията се извършват в български лева, по банков път, при условия, определени в договора, по сметка на Областна дирекция „Земеделие” - София област в „Интернешънъл Асет Банк“ АД, IBAN: **BG 66 IABG 8098 3101 4567 01**, BIC: **IABGBGSF**.

Предложената в заявлението-оферта цена (в цели левове на декар) трябва да бъде изписана с цифри и с думи за всеки номер имот - обект на търга. При различие е валидно изписването с думи. Участниците в търга нямат право да подават повече от една оферта за един имот, както и да правят допълнения и изменения в подадените оферти (чл.104н от ЗСПЗЗ).

1. **Място и срок за получаване и подаване на документите за участие в търга.** Документите за участие в търга се получават и подават в ОД "Земеделие” - София област, гр. София, бул. "Витоша”№ 4. ет.6, всеки работен ден от 09.00 до 17.30 ч., в срок от **04.10.2024 г. до 04.11.2024 г.** вкл. /30 календарни дни, считано от деня, следващ датата на публикацията на обявата в местен ежедневник/.

Документите за участие могат да се изтеглят от интернет страницата на дирекцията.

**8. Информация за земите, обект на търга,** е изложена в ОД „Земеделие” - София област, общинските служби по земеделие (за земите, обект на търга, на територията на съответната община) и на интернет страницата на дирекцията.

**9. Търгът ще се проведе на 12.11.2024 г. от 11.00 часа** в сградата на ОД „Земеделие” - София област, на адрес: гр. София. бул. Витоша №4. ет.6 **със задължителното присъствие на кандидатите или упълномощени от тях лица.**

**10.** В случаите на чл. 104п от ППЗСПЗЗ, когато от няколко участници е предложена една и съща цена за даден имот, между тях се провежда търг с явно наддаване с начална цена - предложената от кандидатите цена. При отказ за участие в наддаването търгът се прекратява.

**ПЕТКО ДИМОВ …………./ П /…………..**

*Директор на*

*Областна дирекция*

*„Земеделие“ – София област*